b'\n_START_ARTICLE_\nEeva Eloranta\n_START_SECTION_\nUra\n_START_PARAGRAPH_\nEeva Eloranta valmistui Teatterikoulusta vuonna 1975 ja t\xc3\xa4ydensi opintojaan teatteritaiteen maisteriksi vuonna 2008._NEWLINE_Eloranta on ty\xc3\xb6skennellyt freelancerina useissa teattereissa sek\xc3\xa4 kiinnitettyn\xc3\xa4 ett\xc3\xa4 vierailevana n\xc3\xa4yttelij\xc3\xa4n\xc3\xa4, muun muassa Kansallisteatterissa, Helsingin kaupunginteatterissa, Porin Teatterissa 1981-1983 ja Rovaniemen Teatterissa 1975-1977. Elorannan n\xc3\xa4ytt\xc3\xa4m\xc3\xb6rooleista ovat olleet muun muassa Peer Gynthin Solveig (1983), Pieni Kauhukauppa -musikaalin naisp\xc3\xa4\xc3\xa4osa (1987) Helsingin Kaupunginteatterissa ja Vanja-enon Jelena Andrejevna (1989) Kansallisteatterissa._NEWLINE_Eloranta on saanut kahdesti sek\xc3\xa4 valtionpalkinnon (1982 ja 1984) ett\xc3\xa4 Jussi-palkinnon (samoina vuosina). Palkitut roolity\xc3\xb6t olivat elokuvissa \xe2\x80\x9cY\xc3\xb6 meren rannalla\xe2\x80\x9d (Erkko Kivikoski/ 1982) ja \xe2\x80\x9cPalava enkeli\xe2\x80\x9d (Lauri T\xc3\xb6rh\xc3\xb6nen/ 1984)._NEWLINE_Vuosina 1993-1996 Eloranta n\xc3\xa4ytteli Mtv3-kanavalla n\xc3\xa4hdyss\xc3\xa4 tv-sarjassa Blondi tuli taloon Margit Haukkamaan roolia. Sen j\xc3\xa4lkeen \xe2\x80\x93 h\xc3\xa4nen perheeseens\xc3\xa4 synnytty\xc3\xa4 suhteellisen per\xc3\xa4kk\xc3\xa4in kaksi lasta \xe2\x80\x93 Eloranta keskittyi perheeseen ja siirsi oman ammatin harjoittaminen taka-alalle. N\xc3\xa4yttelij\xc3\xa4n t\xc3\xb6ist\xc3\xa4 niilt\xc3\xa4 vuosilta mainittakoon 2007 Kulttuurikeskus Poleenin n\xc3\xa4ytelm\xc3\xa4n Niskavuoren Heta nimirooli ja 2013 alkaen useat roolit Teatterituotannot.fi:n ja Varkauden kes\xc3\xa4teatterin komedioissa. Tv\xe2\x80\x94ja filmity\xc3\xb6 k\xc3\xa4ynnistyi uudelleen 2007, jolloin Eloranta vieraili Kaisa Rastimon Myrsky-elokuvassa pieness\xc3\xa4 sivuroolissa. 2018 Eloranta oli mukana sivuroolissa Sorjonen-sarjassa \xc3\x84iti Lassilana. _NEWLINE_2002 alkaen Eeva Eloranta toimi tuottaja-ohjaajana ensin Kulttuurikeskus Poleenissa, Pieks\xc3\xa4m\xc3\xa4ell\xc3\xa4 ja 2012 alkaen tapahtumatuotantoyrityksiss\xc3\xa4. Eloranta on my\xc3\xb6s vieraillut ohjaajana mm. Varkauden Teatterissa 2011 (Riemurahat) ja Mikkelin Teatterissa 2013 (Lainatenori). Ohjauksia sek\xc3\xa4 harrastaja- ett\xc3\xa4 ammattiteattereissa on kertynyt Elorannalle yhteens\xc3\xa4 n. 30._NEWLINE_Kolumnistina Eloranta debytoi 2016 Viva-lehden palstoilla. K\xc3\xa4sikirjoittamisen h\xc3\xa4n aloitti 1998, jolloin h\xc3\xa4n oli mukana kirjoittamassa kaksi vuotta tv-sarjaa Samaa sukua, eri maata MTV3:lle.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nElorannalla on puolisonsa kanssa kaksi aikuista lasta.'